
 25.10.2013
 BG
 Официален вестник на Европейския съюз
 L 283/7
 РЕГЛАМЕНТ ЗА ИЗПЪЛНЕНИЕ (ЕС) No 1026/2013 НА СЪВЕТА
 от 22 октомври 2013 година
 за прекратяване на частичното междинно преразглеждане на антидъмпинговите мерки, приложими за вноса на някои скрепителни елементи от желязо или стомана с произход от Китайската народна република, чийто обхват е разширен до вноса на същия продукт, изпращан от Малайзия, с деклариран или не произход от Малайзия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния регламент“), и по-специално член 11, параграф 3 и член 13, параграф 4 от него,
 като взе предвид предложението на Европейската комисия, представено след консултация с Консултативния комитет,
 като има предвид, че:
 1. ПРОЦЕДУРА
 1.1. Действащи мерки
 (1)
 С Регламент (ЕО) No 91/2009 (2), изменен с Регламент за изпълнение (ЕС) No 924/2012 на Съвета (3), Съветът наложи окончателно антидъмпингово мито върху вноса на някои скрепителни елементи от желязо или стомана, понастоящем класирани в кодове по КН ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 и ex 7318 22 00 с произход от Китайската народна република („действащите мерки“).
 (2)
 С Регламент за изпълнение (ЕС) No 723/2011 (4) Съветът разшири обхвата на действащите мерки до вноса на някои скрепителни елементи от желязо или стомана, изпращани от Малайзия, с деклариран или не произход от Малайзия („действащите мерки с разширен обхват“).
 1.2. Искане за частично междннно преразглеждане
 (3)
 Malaysian Precision Manufacturing SDN BHD („заявителят“), производител износител от Малайзия, подаде искане за частично междинно преразглеждане съгласно член 11, параграф 3 и член 13, параграф 4 от основния регламент.
 (4)
 Обхватът на искането бе ограничен до освобождаване от действащите мерки с разширен обхват по отношение на заявителя.
 (5)
 В искането си заявителят изтъкна, че е действителен производител на някои скрепителни елементи от желязо или стомана и че е в състояние да произвежда пълното количество от някои скрепителни елементи от желязо или стомана, изпратени за Съюза от началото на периода на разследването на заобикалянето на антидъмпинговите мерки, довело до налагането на действащите мерки с разширен обхват.
 (6)
 Заявителят представи prima facie доказателства, че е установен като производител на някои скрепителни елементи от желязо или стомана в Малайзия много преди налагането на действащите мерки. Освен това заявителят изтъкна, че въпреки че е свързан с определени производители на някои скрепителни елементи от желязо или стомана със седалище в Китайската народна република, неговите отношения със свързаните дружества от Китайската народна република са започнали преди налагането на действащите мерки, и че тези отношения не са използвани като средство за заобикаляне на действащите мерки с разширен обхват.
 1.3. Започване на частично междинно преразглеждане
 (7)
 На 14 май 2013 г., след като установи, след обсъждане с Консултативния комитет, че заявлението съдържа достатъчни prima facie доказателства,